በከተሞች እየጨመረ የመጣውን የመኖሪያ ቤት ችግር ለመቅረፍ እየተሰራ ነው – የፌዴራል ቤቶች ኮርፖሬሽን
በከተሞች እየጨመረ የመጣውን የመኖሪያ ቤት ችግር ለመቅረፍ የተለያዩ ተግባራትን እያከናወነ መሆኑን የፌዴራል ቤቶች ኮርፖሬሽን አስታውቋል፡፡የፌዴራል ቤቶች ኮርፖሬሽን የቦርድ ሰብሳቢ ወ/ሮ ደሚቱ ሃምቢሳ እንደገለጹት ችግሩን ለመቅረፍ በአዲስ አበባ እና ድሬዳዋ ከተሞች ቤቶችን ገንብቶ ለተጠቃሚዎች ለማስተላለፍ ዝግጅቱ ተጠናቋል፡፡በአዲስ አበባ በመጀመሪያው ዙር በአምስት ዋና ዋና ሳይቶች 435 የመኖሪያ እና የንግድ ቤቶችን የሚይዙ ህንጻዎች የሚገነቡ ሲሆን ስራውን ለማሳጀመር ከተቋራጮች ጋር ስምምነት መፈጸሙንም ወ/ሮ ደሚቱ ተናግረዋል፡፡ይህ ግንባታ በሁለት አመታት ውስጥ የሚጠናቀቅ ሲሆን የሁለተኛው ዙር ግንባታ ደግሞ በ5 ነጥብ 2 ቢሊዮን ብር ወጪ በ11 ሳይቶች ይከናወናልም ብለዋል፡፡በሌላም በኩል ኮርፖሬሽኑ ገቢዉን ለማሳደግ እንዲቻል በንግድ ድርጅቶች ኪራይ ላይ የዋጋ ተመን ማሻሻያ አድርጓል፡፡የዋጋ ማሻሻውን ከመደረጉ በፊት ከሚመለከታቸው አካላት ጋር በመሆን ጥናት እንደተደረገበት የቦርድ ሰብሳቢዋ አስረድተዋል፡፡